ནུབ་ཕྱོགས་ཀྱི་དཔྱད་བརྗོད་པ་དག་གིས་མོར་རི་སོན་གྱིས་རལ་ཧྥུ་ཨེ་ལི་སོནདང་ཅམ་སི་པལ་དེ་ཝིནགྱི་མི་ནག་རྩོམ་རིག་གི་རྒྱུན་སྲོལ་བསྐྱངས་ཡོད།མོ་མི་ནག་གི་དམངས་ཁྲོད་ངག་རྒྱུན་དང་།གནའ་བོའི་ཀེ་རི་སིའི་ལྷ་སྒྲུང་དང་།ཡེ་ཤུའི་ཆོས་ལུགས་ཀྱི་དམ་པའི་གསུང་རབ་ལ་རྒྱུས་ཆེ་བར་མ་ཟད།ནུབ་ཕྱོགས་གནའ་རབས་ཀྱི་རྩོམ་རིག་ལའང་སྦྱངས་པ་ཟབ།སྒྲུང་གཏམ་འབྲི་ཐབས་ཀྱི་ཆ་རུ།ཚིག་ཐུང་ལ་དོན་གསལ་བ་དེར་ཧེ་མིང་ཝེདང་།བྱུང་རིམ་གབ་ཅིང་རབ་རིབ་ཏུ་སྣང་བ་དེར་ཨ་རིའི་ལྷོ་ཕྱོགས་ཀྱི་རྩོམ་པ་པོ་ཧྥོལ་ཁི་ནེརགྱི་ཤན་གསལ་བར་མ་ཟད།ལ་ཏིང་ཨ་མེ་རི་ཁའི་དངོས་ཡོད་སྒྱུ་འཕྲུལ་ལུགས་ཀྱི་སྒྲུང་གཏམ་གྱི་ཁྱད་ཆོས་གསལ་བའང་བསྙོན་དུ་མེད་མོད།མོ་ནི་དེ་བས་ཀྱང་མི་དཀར་པོ་དག་གིས་མི་ནག་འབྲི་བའི་ཐབས་དང་སྐད་ཆ་ཕྱོགས་སུ་བོར་ནས་རང་གི་ངག་དང་སོ་སོའི་བརྗོད་སྟངས་ཡན་གར་བ་འཚོལ་བ་ལ་གཞན་དྲིང་མི་འཇོག་པའི་སྒྲུང་གཏམ་མཁས་ཅན་ཞིག་ཡིན་ཞེས་སྨྲའོ།།